Վահրամ Շահինյան

Վահրամ Գագիկի Շահինյան (ծնվ. 19 սեպտեմբերի 1958 թ., Գյումրի), հայ իրավաբան, ՀՀ պետական գործիչ, ՀՀ վաստակավոր իրավաբան, իրավաբանական գիտությունների թեկնածու, ՀՀ հատուկ քննչական ծառայության պետ, Արդարադատության գեներալ-լեյտենանտ։
 
Ծնվել է ծառայողի ընտանիքում։

Կրթություն 
1981 թ. գերազանցությամբ ավարտել է Երևանի պետական համալսարանի իրավաբանական ֆակուլտետը։
1981-1984 թթ. սովորել և ավարտել է ԽՍՀՄ դատախազության հանցավորության պատճառների ուսումնասիրության և կանխման միջոցառումների մշակման համամիութենական ինստիտուտի /ք.Մոսկվա/ ասպիրանտուրան՝ պաշտպանելով «Ապացույցների գնահատումը առաջին ատյանի դատարանի կողմից քրեական գործերը նորից լսելու ժամանակ» թեմայով գիտական ատենախոսությունը։

Աշխատանքային գործունեությունը 

1985-1986 թթ. - Մարալիկի բամբակամանվածքային ֆաբրիկայի ավագ իրավախորհրդատու, ապա իրավաբանական բաժնի պետ։
1986-1989 թթ. - ՀԽՍՀ Արդարադատության մինիստրության կադրերի բաժնի ավագ խորհրդատու։
1989-1989 թ. հոկտեմբեր - ՀԽՍՀ դատախազության ազգամիջյան հարաբերություններում օրենսդրության կատարման նկատմամբ հսկողության բաժնի դատախազ։
1989-1991 թթ. - ՀԽՍՀ դատախազության ներքին գործերում նախաքննության և հետաքննության նկատմամբ հսկողության բաժնի դատախազ, ապա՝ քննչական վարչության դատախազ։
1991-1999 թթ. - Երևան քաղաքի Մյասնիկյանի շրջանի դատախազ։
1995-1998 թթ. - ՀՀ արդարադատության խորհրդի անդամ։
1999-2004 թթ. - Երևան քաղաքի Կենտրոն և Նորք-Մարաշ համայնքների դատախազ։
2004 թ. ՀՀ գլխավոր դատախազի հրամանով նշանակվել է ՀՀ գլխավոր դատախազին կից գիտամեթոդական խորհրդի անդամ։
2004-2007 թթ. - Արմավիրի մարզի դատախազ։
2007-2013 թթ. - ՀՀ գլխավոր դատախազության մարդու դեմ ուղղված հանցագործությունների գործերով վարչության պետ։
2013 թ. մայիսի 3-ին ՀՀ Նախագահի հրամանագրով նշանակվել է ՀՀ Հատուկ քննչական ծառայության պետ և պաշտոնավարել մինչև 2018 թ. հունիսի 8-ը։

Պարգևներ և կոչումներ
ՀՀ Նախագահի՝ 2000 թ. դեկտեմբերի 15-ի թիվ ՆՀ-744 հրամանագրով շնորհվել է արդարադատության երրորդ դասի պետական խորհրդականի դասային աստիճան։
2014 թ. հունիսից հատուկ քննչական ծառայության ծառայողներին շնորհվող դասային աստիճանները կոչումներով փոխարինելու կապակցությամբ ստացել է արդարադատության գեներալ-մայորի կոչում։
2014 թ. սեպտեմբերի 19-ին ՀՀ Նախագահի թիվ ՆՀ-481 հրամանագրով շնորհվել է արդարադատության գեներալ-լեյտենանտի կոչում։
իրավաբանական գիտությունների թեկնածու,
ՀՀ ոստիկանության պետի 2004 թ. հունիսի 30-ի թիվ 1202-Ա հրամանով պարգևատրվել է «Համագործակցության ամրապնդման համար» մեդալով,
ՀՀ Նախագահի 2010 թ. սեպտեմբերի 16-ի թիվ ՆՀ-214-Ա հրամանագրով շնորհվել է Հայաստանի Հանրապետության վաստակավոր իրավաբանի պատվավոր կոչում։
ՀՀ Նախագահի 2015 թ. դեկտեմբերի 28-ի հրամանագրով պարգևատրվել է Մխիթար Գոշի մեդալով

Հեղինակ է ավելի քան 30 գիտական հոդվածների։ ՀՀ քրեական դատավարության բուհական դասագրքի համահեղինակ է։

Ամուսնացած է, ունի 2 երեխա, 4 թոռ։
Գերազանց տիրապետում է ռուսերենին նաև՝ անգլերենին։

Ծանոթագրություններ 

ՀՀ դատախազներ
ԵՊՀ իրավաբանական ֆակուլտետի շրջանավարտներ
ՀՀ վաստակավոր իրավաբաններ
Հատուկ քննչական ծառայության պետեր
Արդարադատության երրորդ դասի պետական խորհրդականներ
Արդարադատության գեներալ-լեյտենանտներ
Մխիթար Գոշի մեդալակիրներ
Գյումրի քաղաքում ծնվածներ